Man sterf ná ‘brandstigting’ op bootDie foto is deur @Sokkies91 op Twitter gelaai. Wilfred Solomons-Johannes, woordvoerder van Kaapstad-rampbestuur, sê Ho Xuan Tung het onherkenbaar verbrand. Hy sê 25 bemanningslede is gered. Volgens Solomons-Johannes het brandbestryders Saterdagaand deur die nag gewerk om die brand onder beheer te bring. Die bemanningslede word tans by die Seemansklub gehuisves. Hulle is onder meer van Taiwan, China, Viëtnam en Korea afkomstig. Solomons-Johannes sê dit blyk dat die boot met opset aan die brand gesteek is na ŉ bakleiery tussen twee groepe vissermanne uitgebreek het. Die polisie ondersoek die saak.